Vene riiklikku propagandat edastava raadiojaama "Venemaa hääl" (Голос России) eetris esines mõne päeva eest Soomest pärinev suurvene šovinismi hääletoru, ennast vasakäärmuslikuks anarhistiks pidav Bäckman.    Suhteliselt ainetu ja igavavõitu jutu kestel käis ta järjekordselt üle mõningaid seisukohti, mis talle eriti südamelähedased on. Seetõttu ei unustanud ta rõhutamast, et näeb tänase ühiskonna olulisi probleeme neonatsismis ja ajaloo võltsimises.    "Soomes on tänasel päeval probleemiks neonatsism ja ajaloo  võltsimine", kordas mees oma igavest teesi enda kodumaa kontekstis. Rääkides edasi ilmselt vaid talle teadaolevast sõjaohust, mis ähvardab venemaad, ei unustanud see mees loomulikult mainimast ka Eestist lähtuvat militaarohtu venemaale.    "Peamiseks probleemiks on poliitilised tegelased, kes toetavad neonatsismi poliitikat. Kahjuks võib selliseid poliitilisi tegelasi leida paljudes Euroliidu maades, eriti Eestis ja Lätis. Ma ütleksin, et see on oht Venemaa rahvuslikule julgeolekule -  sõjaähvardus", märkis Bäckman.